पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड अंतर्गत रामदेव खरीका पंचायत के गोपलो गांव निवासी दो सगे भाई की अर्थी एक साथ उठी। बड़े भाई की मौत रात्रि लगभग 9:30 बजे एवं छोटे भाई की मौत रात्रि लगभग 3 बजे हुई। दोनों के दाह संस्कार भी गोपलो श्मशान घाट पर एक ही साथ किया गया। ज्ञात सूत्रों से मिली जानकारी के अनुसार दोनों भाई कोरोना संक्रमित थे। इससे गोपलो में मातम पसरा हुआ है। कोविड-19 के डर से लोग डरे सहमे हैं। कोई भी लोग दोनों भाइयों का अर्थी उठाने के लिए भी तैयार नहीं हुए। प्रशासनिक अधिकारी से संपर्क करने पर कोई पहल नहीं की गई। भाजपा युवा मोर्चा अध्यक्ष संजीत कुमार ने दारू मंडल भाजपा अध्यक्ष से संपर्क किया। प्रखंड अध्यक्ष ने समाजसेवी नीरज कुमार से संपर्क कर दोनों भाइयों के अर्थी श्मशान घाट पर जलाने का आग्रह किया गया।
अंतिम संस्कार के लिए टीम आने के बाद ग्रामीणों ने अपने से चंदा जमाकर शव का अंतिम संस्कार करवाया। जबकि ग्रामीणों ने बताया कि प्रशासन की ओर से अभी तक कोई पहल करने वाला तक नहीं पहुंचे। बड़े भाई की मौत होने के बाद रात्रि 9:30 बजे अंचलाधिकारी सह प्रखंड विकास पदाधिकारी नीतू कुमारी अग्रवाल से संपर्क करने पर रात बता कर उन्होंने फोन काट दी। सुबह बार-बार टेलीफोन करने के बाद भी उन्होंने फोन नहीं उठाया। किसी प्रकार की सहायता करने से कतराते रहे। जिससे ग्रामीण आक्रोशित हैं। ग्रामीणों ने बताया कि दारू प्रखंड के प्रखंड विकास पदाधिकारी सह अंचलाधिकारी नीतू कुमारी अग्रवाल से दूरभाष नंबर 9097683825 पर संपर्क करने पर एक बार फोन उठाई और फिर टेलीफोन उन्होंने नहीं उठा कर कोई जवाब देने से कतराती रही। इस बाबत नीतू कुमारी अग्रवाल की दूरभाष नंबर पर संपर्क करने पर उन्होंने बताया कि मुझे किसी प्रकार की जानकारी ग्रामीणों द्वारा नहीं मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn